एक ग्राम में एक लड़का रहता था| उसके पिता ने उसे पढ़ने काशी भेज दिया| उसने पढ़ने में परिश्रम किया| ब्राह्मण का लड़का था, बुद्धि तेज थी| जब वह काशी से अपने ग्राम में लौटा तब व्याकरण का आचार्य हो गया था| गाँव में दूसरा कोई पढ़ा-लिखा था नहीं| सब लोग उसका आदर करते थे| इससे उसका घमण्ड बढ़ गया| एक बार उस गाँव में बारात आयी| बारात में दो-तीन बूढ़े पण्डित थे| विवाह में शास्त्रार्थ तो होता ही है| जब सब लोग बैठे, तब शास्त्रार्थ की बारी आयी|